Georges de La Tour

[miniatura|right|*[San Xosé carpinteiro (Georges de La Tour)|San Xosé carpinteiro*, 1642, Louvre.]]
**Georges de La Tour**, nado o 13 de marzo de 1593 en Vic-sur-Seille, e finado o 30 de xaneiro de 1652 en Lunéville, foi un pintor francés do Barroco, que pasou a meirande parte da súa vida no Condado de Lorena. A maioría da súa obra son escenas relixiosas en clarescuro iluminadas por unha candea.

## Traxectoria 
[miniatura|esquerda|*[Madalena con dúas candeas*, , Metropolitan Museum of Art.]]
Georges de La Tour naceu na cidade de Vic-sur-Seille na diocese de Metz, que tecnicamente formaba parte do Sacro Imperio Romano Xermánico, mais estaba gobernada por Francia dende 1552. A documentación do bautismo revelou que era fillo de Jean de La Tour, panadeiro, e de Sybille de La Tour, de solteira Molian. Suxeriuse que Sybille procedía dunha familia en parte nobre. Os seus pais tiveron sete fillos en total, sendo Georges o segundo.

O pasado educativo de La Tour segue sendo pouco claro, mais suponse que viaxou a Italia ou aos Países Baixos no inicio da súa carreira. Posiblemente se adestrase con Jacques Bellange en Nancy, a capital de Lorena, aínda que os seus estilos son moi diferentes. As súas pinturas reflicten o naturalismo barroco de Caravaggio, mais isto probablemente chegou a el a través dos *Caravaggisti* holandeses da escola de Utrecht e doutros (franceses e neerlandeses) contemporáneos. En particular, La Tour adoita compararse co pintor holandés Hendrick Terbrugghen.  

En 1617 casou con Diane Le Nerf, dunha familia nobre menor, e en 1620 estabeleceu o seu estudio na súa tranquila cidade natal provincial de Lunéville, parte do independente Ducado de Lorena que estaba ocupado por Francia, durante a súa vida, no período 1641–1648. Pintou principalmente escenas relixiosas e algunhas de xénero. Recibiu o título de "Pintor do rei" (de Francia) en 1638, e tamén traballou para os duques de Lorena en 1623-4, pero a burguesía local proporcionou o seu principal mercado e acadou certa riqueza. Non aparece rexistrado en Lunéville entre 1639 e 1642, e quizais viaxou de novo; Anthony Blunt detectou a influencia de Gerrit van Honthorst nas súas pinturas despois deste punto. Estivo involucrado nun renacemento relixioso liderado polos franciscanos en Lorena, e ao longo da súa carreira pasou a pintar temas case enteiramente relixiosos, pero en tratamentos con influencia da pintura de "xénero".  

Georges de La Tour e a súa familia morreron en 1652 nunha epidemia en Lunéville. O seu fillo Étienne (1621-1692) foi o seu alumno.

## Galería de imaxes 

Ficheiro:Georges de La Tour 044.jpg|*Xob menosprezado pola súa muller*, c. 1625-50
Ficheiro:Georges de La Tour 022.jpg|*O pensamento de San Xosé*, c. 1628-1645, Musée des Beaux-Arts de Nantes
Ficheiro:Georges de La Tour - The Magdalen with the Smoking Flame - Google Art Project.jpg|*Magdalena coa chama fumeante*, c. 1640, Los Angeles County Museum of Art
Ficheiro:Georges de La Tour 003.jpg|*San Sebastián coidado por Santa Irene,* 1649, Parish Broglie France
Ficheiro:Georges de La Tour 001.jpg|*A adoración dos pastores*, 1644, Louvre
Ficheiro:Georges de La Tour - Newlyborn infant - Musée des Beaux-Arts de Rennes.jpg|*Cristo neonato*, c. 1645-1648, Museum of Fine Arts of Rennes
Ficheiro:Georges de La Tour 061.jpg|*A negación de San Pedro*, 1651.
Ficheiro:Georges de La Tour L'Education de la Vierge The Frick Collection.jpg|*A educación da Virxe* 
Ficheiro:Georges de La Tour - Smoker.jpg| *O fumador*
Ficheiro:Femme à la puce, Georges de la Tour.jpg|*Muller na luz coa candea*
Ficheiro:Georges de La Tour Saint Andre collection privee.JPG|*Santo André*
Ficheiro:Georges de La Tour - The Repentant Magdalen - Google Art Project.jpg|*Magdalena penitente* 

Ficheiro:Georges de La Tour - The Cheat with the Ace of Clubs - Google Art Project.jpg|*O tramposo co as de diamantes*, c. finais de 1620, Kimbell Art Museum, Fort Worth, Texas.
Ficheiro:Georges de La Tour 016.jpg|*A vedoira,* 1633-1639, Metropolitan Museum of Art

Ficheiro:Ciego tocando la zanfonía (Georges de La Tour).jpg|*Tanxedor de zanfona*, c.1610-1630, Museo do Prado
Ficheiro:Georges de La Tour 055.jpg|*Muller*
Ficheiro:Georges de La Tour 056.jpg|*Retrato dun vello*, c. 1624-1650, De Young Museum, San Francisco.
Ficheiro:Georges de La Tour 011.jpg|*San Xerónimo*, c. 1624-1650, Museo de Grenoble
Ficheiro:Georges de La Tour 014.jpg|*San Xerónimo*, c. 1624-1650, Nationalmuseum, Estocolmo

## Notas 
## Véxase tamén 
### Bibliografía 
*Le Floch, Jean-Claude. Le Floch, ''La Tour, Le Clair et L'Obscur*, Herscher, 1995
*Le Floch, Jean-Claude. *Le signe de contradiction : essai sur Georges de La Tour et son oeuvre*, Presses Universitaires de Rennes 2, 1995
*Thuilier, Jacques. *Georges de La Tour*, Flammarion, 1992
*Wright, Christopher. *The Art of the Forger'', 1984, Gordon Fraser, Londres. ISBN 0-86092-081-X